CELEX: 62008CA0337
Language: hu
Date: 2010-02-25 00:00:00
Title: C-337/08. sz. ügy: A Bíróság (második tanács) 2010. február 25-i ítélete (a Hoge Raad der Nederlanden (Hollandia) előzetes döntéshozatal iránti kérelme) — X Holding B.V. kontra Staatssecretaris van Financiën (EK 43. cikk és EK 48. cikk — Adójogszabályok — Társasági adó — Belföldi anyavállalat és belföldi leányvállalat által alkotott adózási egység — A nyereségeknek az anyavállalatnál való adóztatása — A külföldi leányvállalatok kizárása)

17.4.2010   
            
            
               HU
            
            
               Az Európai Unió Hivatalos Lapja
            
            
               C 100/3
            
         A Bíróság (második tanács) 2010. február 25-i ítélete (a Hoge Raad der Nederlanden (Hollandia) előzetes döntéshozatal iránti kérelme) — X Holding B.V. kontra Staatssecretaris van Financiën
   (C-337/08. sz. ügy) (1)
   
   (EK 43. cikk és EK 48. cikk - Adójogszabályok - Társasági adó - Belföldi anyavállalat és belföldi leányvállalat által alkotott adózási egység - A nyereségeknek az anyavállalatnál való adóztatása - A külföldi leányvállalatok kizárása)
   2010/C 100/04
   Az eljárás nyelve: holland
   
      A kérdést előterjesztő bíróság
   
   Hoge Raad der Nederlanden
   
      Az alapeljárás felei
   
   
      Felperes: X Holding BV
   
      Alperes: Staatssecretaris van Financiën
   
      Tárgy
   
   Előzetes döntéshozatal iránti kérelem — Hoge Raad der Nederlanden Den Haag — Az EK 43. cikk és az EK 48. cikk értelmezése — A belföldi illetőségű anyavállalatok és egy vagy több belföldi illetőségű leányvállalatuk adózási egységét lehetővé tevő, az említett adózási egység nyereségét az anyavállalatnál megadóztató szabályozás — A külföldi illetőségű leányvállalatok e rendszerből való kizárása
   
      Rendelkező rész
   
   Az EK 43. cikkel és az EK 48. cikkel nem ellentétes az olyan tagállami szabályozás, amely az anyavállalat számára lehetővé teszi, hogy a belföldi leányvállalatával egyetlen adózási egységet képezzen, a külföldi leányvállalattal alkotott ilyen adózási egységet azonban nem teszi lehetővé, mivel az említett leányvállalat nyereségére nem terjed ki e tagállam adójogának hatálya.
   
      (1)  HL C 272., 2008.10.25.